комедийни истории за Прилепи
Имал Марко Тотев любовна среща. Цяла нощ не спал и си мислел:
 "Утре сигурно няма да има вода и няма да мога да се изкъпя. Как ще отида на срещата такъв вмирисан?"
 Да ама на сутринта имало вода.
 "Сега като се бръсна ще взема да се порежа."
 Да ама се обръснал гладко, без никакви драскотини.
 "Е, костюмът ми сигурно няма да ми стане."
 Обаче костюмът му прилепнал.
 Та натъкмен и нагизден нашия тръгнал по улицата и си мисли:
 "Ей сега ще вземе да падне някоя керемида да ме утрепе."
 Да ама нищо не се случило.
 Отишъл той и купил цветя.
 Стой нашия красавец на ъгъла и чака мацето. Ето че се задала една красива жена, а нашия си мисли:
 "Ако взема да пресека улицата ще ме блъсне кола."
 Обаче пресякъл без проблеми.
 Мадамата помахала с ръка, а нашия седи като изтукан и мисли:
 "Абе както ми е тръгнало от сутринта, ще взема да се изложа."
 Хвърлил букета и хукнал да бяга. Минала кола и го сгазила.
 Красивата жена се хванала за ръката на изискан мъж и рекла:
 - Ах мили, видя ли какво стана... горкия човек, сигурно е имал нещастна любов?